9. 8. 82 De Europæiske Fællesskabers Tidende Nr. C 205/21 
Udtalelse om forslag til Rådets forordning (EØF) om ændring af forordning nr. 136/66/EØF 
om oprettelse af en fælles markedsordning for fedtstoffer 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 72 af 23. marts 1982, side 11. 
A. UDTALELSENS JURIDISKE GRUNDLAG 
Rådet besluttede den 25. marts 1982 i medfør af artikel 43 i traktaten om oprettelse af 
Det europæiske økonomiske Fællesskab, at høre Det økonomiske og sociale Udvalg om det 
nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 198. plenarforsamling, afholdt i Bruxelles den 
26. og 27. maj 1982, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR -
under henvisning til traktaten om oprettelse af Det 
europæiske økonomiske Fællesskab, særlig artikel 43, 
under henvisning til anmodning af 25. marts 1982 fra 
Rådet for De europæiske Fællesskaber om Udvalgets 
udtalelse om forslag til Rådets forordning (EØF) om 
ændring af forordnmg nr. 136/66/EØF om oprettelse af 
en fælles markedsordning for fedtstoffer, 
under henvisning til beslutning truffet af Udvalgets 
præsidium den 23. marts 1982 om at pålægge 
Laridbrugsafdelingen at forberede Udvalgets arbejde, 
under henvisning til udtalelse afgivet af nævnte afdeling 
på det 234. møde den 6. maj 1982, 
under henvisning til mundtlig beretning aflagt af ordfø­
reren, Paggi, og 
under henvisning til forhandlingerne på den 198. plenar­
forsamling, den 26. og 27. maj 1982 -
med 56 stemmer mod 35, mens 13 undlod at stemme, 
VEDTAGET FØLGENDE UDTALELSE: 
1. Det økonomiske og sociale Udvalg skriver i udta­
lelsen om »Landbrugsmæssige aspekter ved Spaniens 
medlemskab af EF«, at hovedmålsætningen inden for 
olivenoliesektoren er at opnå et prisforhold over for de 
øvrige vegetabilske olier, som giver mulighed for opret­
holdelse af forbruget i det udvidede Fællesskab, uden at 
dette medfører en mærkbar omkostningsforøgelse i1). I 
udtalelsen henstilles det endvidere, at der gennemføres 
programmer for omstilling til alternativ produktion og for omstrukturering af olivenbedrifter. Endelig bør der 
sættes særlig ind på at finde nye afsætningsmarkeder. 
2. I forslaget om ændring af forordning nr. 
136/66/EØF om oprettelse af en fælles markedsordning 
for fedtstoffer (EFT nr. C 72 af 23. marts 1982) foreslår 
Kommissionen, at forholdet mellem prisen på olivenolie 
og på konkurrerende vegetabilske olier ikke overstiger 
2:1 i engrosleddet, hvormed den altså godkender en af de 
retningslinjer, som Det økonomiske og sociale Udvalg 
fremlagde. 
3. Udvalget bemærker indledningsvis, at det forelig­
gende forslag ikke er nok til at løse problemerne i 
olivenoliesektoren, som vil blive endnu mere komplicere­
de, når Spanien og Portugal træder ind i EF. Der kan 
derfor først afgives en overordnet vurdering af effektivi­
teten af EF-saneringsforanstaltningerne, når Kommissio­
nen får konkretiseret meddelelsen til Rådet af 15. oktober 
1981, som det foreliggende forordningsforslag er en 
første vigtig del af. 
4. Udvalget erindrer om, at mangelen på en fælles 
fedtstofpolitik, som skal baseres på overholdelse af 
fællesskabspræferencen og omfatte hele olie- og fedtstof­
sektoren, skaber alvorlige fordrejninger og afføder store 
udgifter på markederne i EF. 
5. Udvalget skal gentage, at det udmærket forstår de 
sociale aspekter, som knytter sig til enhver løsning af 
problemet omkring ligevægten mellem produktion og 
forbrug i olivenoliesektoren, ikke mindst fordi disse 
sociale aspekter, som allerede er betragtelige i det nuvæ­
rende EF med 10 medlemslande, vil blive endnu større 
efter den nye udvidelse. 
V) EFT nr. C 310 af 30. 11. 1981. 6. Udvalget mener, at det må foretrækkes at fastholde 
forbrugsniveauet i de traditionelle områder frem for at slå 
Nr. C 205/22 De Europæiske Fællesskabers Tidende 9. 8. 82 
ind på den usikre vej at søge at få forbrugere med andre 
kostvaner til at gå over til olivenolie. Det forhindrer dog 
ikke, at man søger at vinde nye forbrugere og også for 
olivenoliens vedkommende gentager aktioner i stil med 
»julesmør«-ordningen, som hidtil har givet gode resul­
tater. 
7. Udvalget fortolker beslutningen om med den fore­
liggende forordning at ville fastsætte prisforholdet mel­
lem olivenolie og frøolie som et udtryk for politisk vilje, 
som den igangværende fase i udvidelsesforhandlingerne 
med Spanien har gjort nødvendig, og som skal forhindre, 
at det i olivenoliesektoren ene og alene bliver producen­
terne i De Ti, som skal bære byrden i forbindelse med 
udvidelsen. 
8. Udvalget har indgående drøftet, om det af Kom­
missionen foreslåede prisforhold nu også er det bedste. 
Den kan på den ene side argumenteres for mere indgående 
undersøgelser, men det er på den anden side hævet over 
enhver tvivl, at uanset hvad resultatet af undersøgelserne 
bliver, vil det komme til at indeholde elementer, som 
hviler på en subjektiv bedømmelse. Udvalget er derfor 
tilbøjelig til at acceptere et forhold på 2:1, idet det dog ikke mener, at dette er en uforanderlig faktor, men blot et 
udgangspunkt, som eventuelt i etaper skal ændres til en 
mere tilfredsstillende prisrelation. 
Udvalget finder det desuden vigtigt, at Kommissionen 
iværksætter et undersøgelsesprojekt i Grækenland, Ita­
lien og Spanien for at få fastslået, hvem der anvender de 
forskellige olier og til hvilke formål, og hvad der er 
årsagen til, at der anvendes andre olier end olivenolie. 
9. Udvalget noterer sig Kommissionens oplysning om, 
at prisforholdet 2:1 dækker de almindeligste olivenolie-
og frøoliesorter. 
10. Udvalget har indgående drøftet begrundelsen for 
forbrugsstøtte i engrosleddet. Nok er der praktiske 
grunde, som taler for denne løsning, men der skal under 
alle omstændigheder drages omsorg for, at støtten 
udelukkende kommer forbrugerne til gode. 
11. For yderligere betragtninger over det emne, som 
behandles i foreliggende udtalelse, henviser Udvalget til 
Landbrugsafdelingens informationsberetning om fedt­
stofsektoren i EF. 
Udfærdiget i Bruxelles, den 27. maj 1982. 
Tomas ROSEINGRAVE 
Formand for 
Det økonomiske og sociale Udvalg 
BILAG 
til Det økonomiske og sociale Udvalgs udtalelse 
I. AFSTEMNING 
Følgende tilstedeværende eller repræsenterede medlemmer stemte for udtalelsen: 
Bagliano, Benigni, Beretta, Berns, Blamoutsis, Bredima, Broicher, de Caffarrelli, Cavazzuti, Chronopou-
los, Clavel, Curlis, Dassis, Daul, De Grave, Delourme, De Tavernier, Douros, Emo Capodilista, 
Georgiou, Germozzi, Gingembre, Hall, Hemmer, Hennig, Hovgaard Jakobsen, Karakitsos, Kenna, 
Kirschen, Cdlymvas, Laur, Laval, Margot, Masucci, Meraviglia, Militello, Morselli, Murphy, Ognibene, 
Paggi, Pearson, Piga, Querini, Rainero, Renaud, Rollinger, Romoli, Rouzier, Saitis, Savini, Scalia, 
Schnieders, Theisen, Vanni, Van der Veen, Zoli. 
Følgende tilstedeværende eller repræsenterede medlemmer stemte imod udtalelsen: 
Blasig, Boddy, Breitenstein, du Closel, Cremer, Evain, Fredersdorf, Friedrichs, Gallaener, van Greunsven, 
Heuser, Hicks-Beach, Hilkens, Jaschick, Jenkins, Jonker W., Law, Leo, Miller, Mills, Milne, Muhr, 
Nierhaus, Papadopoulos, Patterson, de Precigout, Pronk, Rizos, Seydaack, Staratzke, Wagner, Williams, 
Wylie, Zinkin, Ziinkler. 
Følgende tilstedeværende eller repræsenterede medlemmer undlod at stemme: 
Bernaert, Clark, De Bruyn, Doble, Glesener, Goris, Kolbenschlag, Loughrey, Masprone, Neumann, 
Nielsen Marichen, Roberts, Schneider. 
9. 8. 82 De Europæiske Fællesskabers Tidende Nr. C 205/23 
II. FORKASTEDE ÆNDRINGSFORSLAG 
Følgende ændringsforslag, som var indgivet til afdelingens udtalelse og som var indgivet i overensstem­
melse med forretningsordenen, blev forkastet under forhandlingerne: 
Punkt 4 
Dette punkt udgår. 
Begrundelse 
Udvalget har anmodet om en informationsberetning om olie og fedstoffer, som skulle foreligge inden for en 
relativ kort tid. Det ville ikke være rimeligt, om Udvalget tog stilling til så centralt et problem, inden 
behandlingen af denne beretning, især da det ikke er nødvendigt i forbindelse med det ret begrænsede 
kommissionsforslag, der er til behandling. 
Resultat af afstemningen 
41 stemte for, 64 stemte imod, 6 undlod at stemme. 
Punkt 6 
Sidste sætning udgår. 
Begrundelse 
Det er ikke rigtigt, at EF's julesmørsalg har ført til gode resultater, EF's Revisionsret har i en særrapport 
»Ventes de beurre å prix réduit å l'intérieur de la Communauté« af 13. april 1982 klart sagt, at disse salg er 
meget lidt effektive. De finansielle omkostninger for Fællesskabet er tværtimod ekstraordinært høje. 
Efter min opfattelse er det ikke rigtigt at anbefale foranstaltninger, som viser sig at være værdiløse, men 
kostbare. 
Resultat af afstemningen 
29 stemte for, 65 stemte imod, 14 undlod at stemme. 
Punkt 8 
Følgende tilføjes i slutningen af punktet: 
»Det bør ikke medtages i forordning 136/66 som et krav, før det har vist sig at være effektivt«. 
Begrundelse 
Kommissionen kan afprøve virkningen af forholdet 2:1 i henhold til den eksisterende forordning. Det ville 
ikke være rimeligt at opstille et tilfældigt forhold som et permanent krav, før det har vist sig, om det er det 
rette forhold. 
Resultat af afstemningen 
22 stemte for, 55 stemte imod, 12 undlod at stemme. 
Punkt 9 
Sidst i punktet tilføjes følgende: 
»Afdelingen bemærker, at i Spanien er forholdet mellem olivenolie og solsikkeolie det vigtigste«. 
Begrundelse 
Kommissionen har en tendens til i første række at se på forholdet mellem raffineret olivenolie og sojaolie. I 
Spanien er det imidlertid kun hver tyvende husmoder der bruger sojaolie, mens godt en tredjedel bruger 
solsikkeolie. Derfor burde Kommissionen måske lægge lige så stor vægt på prisforholdet mellem raffineret 
olivenolie og solsikkeolie. 
Resultat af afstemningen 
29 stemte for, 52 stemte imod, 18 undlod at stemme.